KÖZSZOLGÁLTATÁSI SZERZŐDÉS

|  |  |
| --- | --- |
| amelyet egyrészről  | az **Emberi Erőforrások Minisztériuma** |
|  | székhely: **1054 Budapest, Akadémia utca 3.** |
|  | képviselő: **Prof. Dr. Kásler Miklós miniszter**  |
|  | a továbbiakban: Minisztérium, |
|  |  |
| másrészről  |

|  |
| --- |
| név: **Savaria Szimfonikus Zenekar** |
| székhely: **9700 Szombathely, Rákóczi Ferenc u. 3.** |
| képviselő: **Kiss Barna Gábor igazgató** |
| cégjegyzékszám/nyilvántart. szám: **420659** |
| Adószám: **15420655-2-18**statisztikai számjel: **15420655-9001-322-18** |
| fenntartó önkormányzat neve: **Szombathely Megyei Jogú Város** **Önkormányzata**továbbiakban: Szervezet |

 |
|  |  |

(a továbbiakban együtt: Felek) kötöttek a mai napon, az alábbi feltételekkel:

**1. Preambulum:**

A Felek egyezően rögzítik, hogy a Szervezet az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) vonatkozó rendelkezései alapján ESZ/033 nyilvántartási számon nyilvántartásba vett, nem állami fenntartású előadó-művészeti szervezet. A Felek rögzítik, hogy közöttük 2018. december 28-án 45173-4/2018/ELOADO iktató számon határozott időre 2021. december 31-ig közszolgáltatási szerződés jött létre. A Minisztérium nagyra értékelve a Szervezet eddigi művészeti tevékenységét indokoltnak tartja a Szervezettel jelen szerződés megkötését.

**2. A szerződés célja:**

2.1. A Minisztérium jelen szerződést abból a célból köti meg, hogy ezzel biztosítsa és érvényre juttassa a Szervezet általi magas színvonalú művészi teljesítmény nyújtásához, valamint a Szervezetnek a magyar és nemzetközi előadó-művészeti életben betöltendő kiemelkedő és meghatározó szerepéhez - különös tekintettel a magyar nemzeti kulturális identitás és hagyományok őrzése, fejlesztése, valamint a kulturális érték és mintaközvetítés során kifejtett tevékenységére – fűződő közérdeket. E megfontolásból a Felek közszolgáltatási szerződést kötnek a 3.1. - 3.10. pontokban meghatározott előadó-művészeti szolgáltatások tartós biztosítására.

2.2 Jelen szerződés megkötésére az Emtv. 4. § d) pontjában foglalt felhatalmazás alapján, az Emtv. 5/B. (1) bekezdés f) pontjában rögzített eljárás alkalmazásával, az Emtv. 13. §-ában és az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet (a továbbiakban: Korm. rendelet) 10. §-ában foglaltak szerint kerül sor.

2.3. A Felek rögzítik, hogy jelen szerződés az Emtv. 11. § (2) bekezdés *a)* pontja szerint a Szervezet nemzeti előadó-művészeti szervezetté történő minősítése előfeltétele.

A Szervezet a minősített előadó-művészeti szervezetek körének meghatározásáról szóló 5/2012. (VI. 15.) EMMI rendelet alapján nemzeti minősítésű zeneművészeti szervezet.

**3. Szervezet által vállalt előadó-művészeti szolgáltatások:**

3.1. A Szervezet vállalja, hogy tevékenysége során megfelel a legmagasabb szakmai minőségi követelményeknek, erre figyelemmel folyamatosan gondoskodik arról, hogy a Szervezet társulatához tartozó művészek szakmai fejlődése biztosított legyen, melynek érdekében évadonként legalább egy alkalommal, a társulat legalább 60 %-ának részvételével, dokumentált módon, kiemelt fontossággal kezelve szakmai napot tart kamarazenei, vagy egyéb házi hangversenyek keretein belül. Ezen túlmenően folyamatosan biztosítja a zenekar fejlődéséhez szükséges szakmai műhelymunka feltételeit, művészeti koncepciójában, évadtervében a társulati működéshez, a művészek fejlődéséhez szükséges követelményeket érvényre juttatja.

3.2. Szervezet hangsúlyosan érvényesíti a fiatal, pályakezdő művészek pályára lépésével és szakmai fejlődésével kapcsolatos ágazati érdekeket. Ennek elősegítése érdekében aktívan együttműködik zenei művészképző intézményekkel.

3.3 Szervezet vállalja, hogy évadonként legalább az Emtv-ben előírt számú hangversenyt tart és teljesíti a jogszabályban előírt fizető nézőszámot.

3.4. Évadműsora szerkesztése során Szervezet kiemelten kezeli a klasszikus nemzeti zenei repertoár egyes darabjainak műsoron tartását. Ennek érdekében évadonként legalább két klasszikus magyar zenekari művet bérletsorozataiban műsorra tűz.

3.5. Repertoárja kialakítása során Szervezet vállalja, hogy évadonként legalább egy kortárs magyar zeneművet ősbemutatóként műsorra tűz, ezzel is elősegítve a kortárs magyar zeneművek létrehozását és bemutatását. Az adott bemutatót kiemelt eseményként kezelve különböző programokkal és kísérőrendezvényekkel egészíti ki. Továbbá Szervezet vállalja, hogy legalább egy jelentős külföldi kortárs zeneművet évadonként bemutat.

3.6. A Szervezet évadonként legalább négy, abból kettő a magyar népdalon, a klasszikus nemzeti zenén alapuló, különböző korosztálynak szóló, az irányadó pedagógiai koncepció céljaihoz illeszkedő tartalmú gyermek és ifjúsági produkciót mutat be. Kiemelt figyelmet fordít a gyermek- és ifjúsági korosztály zene- és művészetszerető és értő fiatalokká nevelésére, nagy súlyt fektet az óvodai és iskolarendszeren belüli és azon kívüli oktatás-nevelési, művészetpedagógiai programok megvalósítására, ennek érdekében az előadásokat professzionális zenei nevelési tevékenységgel egészíti ki, szakképzett szakemberek közreműködésével.

3.7 Szervezet vállalja, hogy legjelentősebb előadásairól kép- és hangfelvételeket készít, továbbá a közszolgálati műsorszolgáltató számára – külön megállapodás alapján – lehetővé teszi annak egyidejű közvetítését, sugárzását, illetve rögzítését.

3.8. Szervezet gondoskodik a közönségkapcsolatok folyamatos erősítéséről, a professzionális külső és belső kommunikációról, új közönségrétegek kineveléséről és bevonásáról.

3.9. Szervezet évadonként legalább 5 székhelyen kívüli, magyarországi koncertet ad.

3.10. A Szervezet vállalja, hogy biztosítja jelenlétét a nemzetközi zenei életben, ily módon is képviselve és népszerűsítve a magyar kultúrát, hozzájárulva a magyar kulturális külpolitika célkitűzéseinek megvalósításához. Ennek céljából nemzetközi szakmai-művészi kapcsolatrendszert alakít ki és tart fenn, a hazai szakmai munka nemzetközi művészeti életbe való integrálása és folyamatos közvetítése érdekében.

**4. A szolgáltatások ellátását biztosító feltételek:**

4.1. Szervezet kijelenti, hogy a Szervezet vagy fenntartója rendelkezik a 3.1. - 3.10. pontokban meghatározott szolgáltatások ellátását és folyamatos nyújtását biztosító személyi és tárgyi feltételekkel, valamint – a 4.2. pont szerinti eszközök kivételével - a szolgáltatások teljesítéséhez elengedhetetlen, lényeges vagyoni eszközök tulajdonjogával.

4.2. A Szervezet kijelenti, hogy a birtokába adott vagy más módon rendelkezésére bocsátott eszközök használatára, karbantartására és visszaszolgáltatására vonatkozó szabályokat külön megállapodások tartalmazzák.

4.3. Szervezetet az Emtv. szerinti nemzeti előadó-művészeti szervezetté történő minősítése esetén a 3.1. - 3.10. pontokban meghatározott szolgáltatások ellátásához az Emtv. 17. § (4) bekezdés és 24. § (2) bekezdés b) pontja alapján központi költségvetési támogatásra jogosult. A támogatás a 15. § (2) bekezdés *a)* pontja értelmében a fenntartó önkormányzatot illeti meg.

4.4. A Felek rögzítik, hogy a Szervezetet a 2022. évtől a tárgyévben a 4.3. pont szerint megillető központi költségvetési támogatás mértékét, ütemezését – a tervezhető források mértékének figyelembevételével - Magyarország mindenkori központi költségvetéséről szóló törvény biztosítja. A támogatás mértéke az adott évre vonatkozó, Emtv. szerinti felosztási szabályzatban megjelenítettek figyelembe vételével kerül meghatározásra.

4.5. Amennyiben ezen szerződés keretein belül meghatározottakon túl a Minisztérium további forrást biztosít, az évente külön támogatási szerződés keretében kerül meghatározásra.

4.6. Szervezet a fenntartóján keresztül nyújtott – a 4.4. pont szerinti – éves támogatást az kizárólag az Emtv.-ben meghatározott módon előadó-művészeti tevékenységére, valamint működési kiadások fedezésére fordíthatja.

**5. A szolgáltatásokkal összefüggő további kötelezettségek:**

A helyi művészeti, közoktatási, közművelődési és társadalmi, közösségi szervezetekkel való kapcsolatépítési, továbbá az óvodai és iskolarendszeren belüli és azon kívüli oktatási-nevelési, művészetpedagógiai programhoz, a tantervi oktatáshoz, helyi turisztikai célokhoz való kapcsolódás, a gyermek-, illetve ifjúsági korosztály igényes zenei nevelésének gyakorlatát a Szervezet a fenntartóval kötött fenntartói megállapodásban köteles rendezni.

## 6. A szerződéskötés feltételei és a teljesítés ellenőrzése:

6.1. A Szervezet kijelenti, hogy a szerződés megkötésének időpontjában működik.

6.2. A Felek rögzítik, hogy a Szervezet a jelen szerződés aláírásáig a Minisztérium részére átadta az alábbi dokumentumokat, és a Szervezet a jelen szerződés aláírásával nyilatkozik arról, hogy az e dokumentumokban, valamint a jelen szerződés megkötésének feltételeként a Minisztérium által meghatározott, a Szervezet által benyújtott egyéb dokumentumokban, nyilatkozatokban foglaltak a jelen szerződés aláírásának időpontjában változatlanul fennállnak:

* a Szervezet létesítő okiratának egyszerű másolata,
* Szervezet nyilvántartásba vételéről szóló határozat egyszerű másolata,
* aláírási címpéldány.

6.3. A szerződésben előírt szakmai feladatok megvalósulásának a Korm. rendelet 7. mellékletében meghatározott általános szempontrendszeren alapuló művészeti évadbeszámoló, továbbá a fenntartó részére kiadott Támogatói Okiratban meghatározott beszámoló szolgál.

6.4. A Szervezet kötelezi magát arra, hogy az ellenőrzésre jogosított szervezetek és személyek számára lehetővé teszi, hogy azok ellenőrzés céljából a Szervezet nyilvántartásába (számlák, pénztári és bankbizonylatok stb.) betekintsenek.

**7. A szerződés megszűnése módosítása,:**

7.1. A Felek rögzítik, hogy amennyiben a Szervezet nemzeti minősítése a szerződés időtartama alatt bármely évre vonatkozóan megszűnik, úgy a szerződés a minősítés megszűnésével érintett év január 1-től megszűnik.

7.2. Amennyiben a Szervezet neki fel nem róható ok miatt nem tudja ellátni a 3.1. - 3.10. pontokban meghatározott feladatokat, úgy a Felek felülvizsgálják a jelen szerződésben foglalt feltételeket, és javaslatot tehetnek a szerződés módosítására, vagy megszüntetésére.

7.3. A szerződés módosítását bármelyik fél bármikor kezdeményezheti. A szerződés módosítása kizárólag írásban lehetséges.

7.4. A szerződés felmondására rendkívüli felmondással kizárólag a Minisztérium részéről, a Szervezet súlyos szerződésszegése esetén kerülhet sor. Súlyos szerződésszegésnek minősül különösen, ha a Szervezet a 4.4. pont szerinti támogatást nem az Emtv.-ben meghatározott módon használja fel, adatszolgáltatási kötelezettségének neki felróható módon nem tesz eleget.

7.5. A Szervezet kötelezi magát, hogy a jelen szerződés teljesítésével összefüggő lényeges körülményben – ilyen különösen az adatváltozás, valamint a Szervezet ellen indult csőd-, felszámolási, vagy végelszámolási eljárás, vagy egyéb, a Szervezet megszüntetésére irányuló, jogszabályban meghatározott eljárás - bekövetkezett minden változást 5 napon belül a Minisztériumnak írásban bejelent.

**8. A szerződés időtartama:**

A Felek a szerződést – a 7.1. pontban foglaltak figyelembevételével – határozott időre, a 2022. január 1-től 2024. december 31-ig terjedő időszakra kötik, egyúttal rögzítik, hogy legkésőbb 2024. augusztus 1-ig tárgyalásokat kezdenek a további szerződéskötés feltételeiről.

**9. Egyéb rendelkezések:**

9.1. A Szervezet jelen szerződés tárgyát képező szakmai és egyéb kérdésekben a Minisztérium Kultúráért Felelős Államtitkárával egyeztet.

9.2. A Szervezet kötelezi magát, hogy a jelen szerződés teljesítésével összefüggő lényeges körülményben – ilyen különösen az adatváltozás, valamint a Szervezet ellen indult csőd-, felszámolási, vagy végelszámolási eljárás, vagy egyéb, a Szervezet megszüntetésére irányuló, jogszabályban meghatározott eljárás – bekövetkezett minden változást 5 napon belül a Minisztériumnak írásban bejelent.

9.3. A Szervezet a 3.1. - 3.10. pontokban meghatározott szolgáltatások kivitelezése során – a média megjelenéseknél, rendezvényeken, kiadványokon, könyveken, az ezekkel kapcsolatos reklám és PR anyagokon - köteles a Minisztérium teljes nevének, valamint a támogatás tényének kifogástalan nyomdatechnikai kivitelezésben történő megjelentetésére. A Szervezet a Minisztérium nevének feltüntetésére, illetve használatára kizárólag a jelen szerződés hatálya alatt köteles.

9.4. Szerződő Felek kijelentik, hogy a közszolgáltatás ellátásának folyamatos biztosítására tekintettel a szerződésből eredő esetleges vitát elsődlegesen egyeztetéssel kívánják megoldani és csak ennek sikertelensége esetén fordulnak bírósághoz. A bíróság eljárására különös hatásköri szabályok függvényében kikötik a Pesti Központi Kerületi Bíróság, vagy értékhatárra tekintettel a Fővárosi Törvényszék illetékességét.

9.5 Jelen szerződésre egyebekben Az Emtv., a Polgári Törvénykönyvről szóló 2013. évi V. törvény, az államháztartásról szóló 2011. évi CXCV. törvény, az államháztartásról szóló 2011. évi CXCV. törvény végrehajtásáról szóló 368/2011. (XII. 31.) Korm. rendelet, valamint egyéb vonatkozó jogszabályok rendelkezései az irányadók.

9.6. A jelen szerződés 7 db eredeti, egymással teljes egészében megegyező példányban készült, amelyekből 5 db Minisztériumnál, 1 db a Szervezetnél, 1 db pedig a fenntartó Önkormányzatnál marad.

Budapest, 2021.

|  |  |
| --- | --- |
| ………………………………….Prof. Dr. Kásler Miklósminiszter*Támogató**(ph.)* | ………………………………….Szervezet *(ph.)* |

Jóváhagyólag:

|  |  |
| --- | --- |
| ………………………………….a fenntartó Önkormányzat képviseletében*(ph.)* |  |